ألمانيا لغربية
ألمانيا لغربية ب لألمانية Westdeutschland رسميا الجمهورية لفيديرالية لألمانية ب لألمانية Bundesrepublik Deutschland بلاد لي كانت موجودة ف ؤروپا مابين  ماي  و  أكتوبر  التاريخ لي توحدات فيه معا ألمانيا الشرقية باش يكونو ألمانيا لي كانعرفو دابا ف لوقت ديال لحرب لباردة كانت ألمانيا لغربية طرف من لكتلة لغربية و تشكلات مورا لحرب لعالمية الجاوجة من  جهة لي كانو شادينهوم الدول لحولافا لميريكان لمملكة لمتحدة و فرانسا لعاصمة ديال ألمانيا لغربية كانت ف مدينة بون و داكشي علاش شي مرات هاد لبلاد كاتسمى جمهورية بون ف لبدية ألمانيا لغربية كانت كاتطالب ب جميع لأراضي ديال ألمانيا ب عتيبارها لوريت الشرعي ديال الرايخ لألماني  تال  ف  تلاتة ديال الجهات د ألمانيا توحدو باش يشكلو جهة وحدة لي هيا باضن ڤورتمبيرڭ و ف  نضمات زارلاند كا جهة بعدما كانت منطقة تابعة ل فرانسا ب سميت محمية زار ب لإضافة ل هاد  د الجهات كانت برلين لغربية كاتعتابر الجهة نمرة  ب حكم لواقع حيت وخا قانونيا كان كيسيرها مجلس لحولافا د لمراقبة سياسيا كانت كاتبع ل ألمانيا لغربية و عندها تمتيلية مباشرة ؤلا لامباشرة ف لمؤسسات ديالها بعدما طاح لحيط د برلين و توحدو الجوج طروفا د ألمانيا الدولة الجديدة تعتابرات ستيمرارية ديال ألمانيا لغربية حيت عندها نفس التقافة السياسية التوجهات لي غادية معا لكتلة لغربية و التمتيليات ف لمونضمات الدولية يعني نقدرو نڭولو بلي ألمانيا لغربية توسعات و ضمات لأراضي ديال ألمانيا الشرقية